7. Ilmastonmuutos (äänestys)
- Ennen tarkistuksesta 21 toimitettua äänestystä
Dorette Corbey
(NL) Arvoisa puhemies, äänestysluettelomme mukaan tarkistus 9 raukeaa, jos Euroopan kansanpuolueen (kristillisdemokraatit) ja Euroopan demokraattien ryhmän tarkistus 21 hyväksytään. Pyydän, että tarkistuksesta 9 äänestetään lisäyksenä tarkistuksen 21. Siinä edellytetään kestävien energiamuotojen osuuden perustaksi 20:tä prosenttia, ja Euroopan parlamentin sosialidemokraattisen ryhmän tarkistuksessa kannatamme osuuden lisäämistä asteittain 25 prosenttiin. Näin ollen tämä voitaisiin katsoa lisäykseksi. Jos tästä äänestetään lisäyksenä, pyydän ryhmäämme äänestämään tarkistuksen 21 puolesta.
Puhemies
Koska vaikuttaa siltä, ettei parlamentti vastusta jäsen Corbeyn ehdotusta, äänestämme molemmista tarkistuksista.
